परचा दाखिल करने से पहले कोड़ा ने सिद्धेश्वर मंदिर में पूजा अर्चना की। इसके बाद मटकमहातु स्थित पार्टी के कार्यालय में परचा तैयार करवाया। मझगांव से आए कार्यकर्ताओं के साथ विचार-विमर्श किया। इसके बाद कोड़ा अपनी पत्नी एवं जगन्नाथपुर की विधायक गीता कोड़ा के साथ जुलूस की शक्ल में मटकमहातु से अनुमंडल कार्यालय पहुंचे। जुलूस में भारी संख्या में मझगांव विधानसभा क्षेत्र के जभासपा कार्यकर्ता शामिल थे। हाथों में कैची छाप का झंडा लिए कार्यकर्ता उत्साहित थे और नारेबाजी कर रहे थे।